Diari Oficial de la Generalitat Valenciana


Sumari del DOGV 1285, del 17-04-1990 (1990/817155)

ORDRE conjunta de les Conselleries d'Economia i Hisenda i Sanitat i Consum sabre confecció, fiscalització, comptabilització i pagament de les nòmines del personal del Servei Valencià de Salut.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/03/21/(1)/dof/vci/html**

### Dades del document

Número de DOGV
:   1285

Data del DOGV
:   17-04-1990

Secció del DOGV
:   DISPOSICIONS GENERALS

Número del document
:   1990/817155


Data del document
:   21-03-1990

Organisme emissor
:   Conselleria d'Economia i Hisenda

Tipus de document
:   Ordre

Ordre conjunta de les Conselleries d'Economia i Hisenda i Sanitat i Consum, sobre confecció, fiscalització, comptabilització i pagament de les nòmines del personal del Servei Valencià de Salut.  
La Direcció General del Tresor i Patrimoni s'ha fet càrrec, des de l'1 de gener d'enguany, del pagament de les nòmines del personal del Servei Valencià de Salut.  
Per tal d'agilitzar el pagament d'aquestes nòmines es considera imprescindible l'adopció de certes mesures que, sense perjudici de l?ineludible control de legalitat, racionalitze i disminuesca, sensiblement, els temps destinats a gravació, confecció i comptabilització de nòmines i assegurances socials, alhora que proporcione a les entitats financeres encarregades del seu pagament els suports informàtics idonis per a un pagament ràpid de les retribucions del personal.  
Per tot això:  
ORDENEM:  
Article primer  
Totes les retribucions que es puguen al personal del Servei Valencià de Salut SVS, amb càrrec al capítol 1r. del pressupost de despeses, hauran d'acreditar-se a través de la corresponent nòmina mensual.  
Aquesta nòmina tindrà el caràcter d'única per a cada centre de gestió i es confeccionarà tenint en compte les variacions que es produesquen en els centres esmentats fins al dia 20 del mes en qüestió, d'acord amb els criteris establerts en els articles següents.  
Article segon  
Els centres de gestió hauran de lliurar en la Intervenció Delegada del SVS, abans de les quinze hores del dia 20 de cada mes o immediat hàbil anterior, els comunicats d'altes, baixes o variació de nòmina, junt amb els documents justificatius d'aquestes variacions.  
Els comunicats esmentats podran ser substituïts per un suport magnètic, llegidor per ordinador; en aquest supòsit s'haurà d'adjuntar-hi una llista que en reculla el contingut.  
Una vegada transcorregut el termini indicat la Intervenció Delegada no acceptarà comunicats de variacions per a la inclusió en la nòmina del mes corrent.  
Article tercer  
La Intervenció Delegada efectuarà la fiscalització dels comunicats i dels seus documents justificatius fins al dia 23 de cada mes. En finalitzar la jornada faran arribar els comunicats que hi hagen fiscalitzat, de conformitat al centre de procés de dades del Servei Valencià de Salut.  
Els comunicats refusats es tornaran, junt amb els seus documents justificatius, al centre de gestió de procedència.  
Article quart  
Durant els dies 24 al 29 de cada mes el centre de procés de dades del Servei Valencià de Salut introduirà les dades de variacions recollides en els comunicats o suports magnètics corresponents i confeccionarà les nòmines dels centres de gestió.  
El centre de procés de dades del SVS només inclourà en les nòmines aquelles variacions que, fiscalitzades com cal, li trameta la Intervenció de la Generalitat.  
Article cinc  
La documentació a expedir pel centre de procés de dades del SVS serà la següent:  
- Dos exemplars de nòmines contenint les dades personals de cada perceptor; retribucions desglossades per conceptes retributius; retencions desglossades igualment; líquid de la nòmina.  
- Dos exemplars de llistes de transferències contenint les dades personals del perceptor, dades de l'entitat financera i l'import líquid a transferir.  
- Cintes magnètiques de transferències confeccionades seguint les prescripcions dictades, a l'efecte, pel Consell Superior Bancari.  
- Cinta magnètica amb les aplicacions pressupostàries i els imports a carregar en cadascuna d'elles per a la comptabilització de les nòmines i de la quota patronal de la Seguretat Social, de forma automàtica.  
- Dues llistes contenint els perceptors als quals s'han realitzat retencions, a excepció de les relatives a l'IRPF i a la quota obrera de la Seguretat Social, assenyalant-hi els imports i separats per beneficiaris d'aquestes.  
- Quatre exemplars dels models TC-1 i TC-2 de liquidacions a la Seguretat Social.  
Article sis  
La documentació indicada en l'article anterior tindrà la destinació següent:  
Nòmines: un exemplar es trametrà a la Intervenció Delegada per a la fiscalització i l'altre es trametrà al centre de gestió.  
Llistes de transferències i cintes magnètiques de transferències: es trametran a la Direcció General del Tresor i Patrimoni, perquè, amb l?enviament previ a les entitats financeres, pague les nòmines.  
Cinta magnètica de comptabilitat: s'enviarà al centre de càlcul de la Conselleria d'Economia i Hisenda.  
Llistes de retencions: es trametran als centres de gestió, una quedarà arxivada i l'altra es trametrà al beneficiari de la retenció perquè en prenga coneixement, una vegada efectuat el pagament.  
Exemplars TC-1 i TC-2: es trametran a la Direcció General del Tresor i Patrimoni per al pagament a la Seguretat Social. Una vegada efectuat el pagament es trametrà a cada centre de gestió el seu TC-2 perquè l?hi arxive.  
Article set  
Sense perjudici del que estableix l'article 2 i amb el fi de periodificar l'arribada de comunicats de variacions de nòmina a les Intervencions Delegades i al Centre de Procés de Dades, s'estableix el dia 5 de cada mes o el dia hàbil posterior com a data límit per a lliurar a la Intervenció Delegada els comunicats de variacions, relatius a personal eventual i el dia 10 per als d'atenció continuada i els del servei de determinació d'honoraris (SDH), que s'han de reflectir en la nòmina del mes. Setmanalment, com a màxim, es trametran a les Intervencions Delegades els comunicats per les variacions en el personal que se n'han de reflectir en nòmina.  
Quant a les variacions que puguen produir-s'hi amb motiu de baixes de personal s'hi comunicaran i s'acceptaran per la Intervenció encara que haja passat el dia 20 de cada mes. En aquest cas, s'hi comunicarà també, per telefax, a la Direcció General del Tresor, i Patrimoni perquè, si escau, retinga la transferència a l?interessat.  
Article vuit  
Quan la baixa en un lloc de treball es produesca per trasllat a un altre lloc dins del Servei Valencià de Salut o de l?Administració de la Generalitat Valenciana, es percebrà en el mes de la baixa la retribució corresponent al lloc en el qual cessa, amb càrrec als crèdits d'aquest lloc de treball.  
Amb efecte del dia 1 del mes següent al de la presa de possessió del nou lloc la retribució es percebrà amb càrrec als crèdits del nou lloc.  
Article nou  
La documentació justificativa de les modificacions de nòmina a què es refereix l'article 2, serà la següent:  
A) ALTES  
1. Personal contractat laboral que ocupa plaça classificada, subjecta al Conveni Col·lectiu de la Generalitat:  
Fotocòpia del model A2/2 d'alta en el règim general de la Seguretat Social.  
Contracte o acta de presa de possessió.  
Fotocòpia del títol exigit per al lloc.  
Fotocòpia del DNI (anvers i revers).  
Declaració de situació familiar a l'efecte de l'IRPF.  
Documentació bancària (número de compte corrent o cartilla d'estalvis, entitat financera, adreça i localitat de la sucursal).  
Quan es tractarà d'alta per trasllat d'un centre a un altre del Servei Valencià de Salut serà suficient amb l'aportació d'una fotocòpia del full de salari.  
2. Funcionaris (de carrera o interins)  
Fotocòpia del model A2/2 d'alta en el règim general de la Seguretat Social.  
Fotocòpia compulsada del nomenament amb la presa de possessió.  
Fotocòpia del DNI (anvers i revers).  
Declaració de la situació familiar a l'efecte de l'IRPF.  
Documentació bancària (número de compte corrent o cartilla d'estalvis, entitat financera, adreça i localitat de la sucursal).  
3. Personal sanitari, comprés en l'article 1 del Decret 71/89.  
3.1. Personal estatuari.  
3.1.1. Ocupant vacant pressupostada (personal fix i temporal).  
Contracte o nomenament, segons pertoque.  
Model A2/2 de baixa del que done l0loc a la vacant.  
3.1.2. Substitució per ILT.  
Comunicat de baixa de la persona a substituir.  
3.1.3. Substitució per vacances  
Pla de vacances aprovat per òrgan competent on conste el nombre de substitucions autoritzades per categories i mesos.  
3.1.4. Substitució per permís sense sou o serveis especials.  
Model A2/2 de baixa del que done lloc a la vacant.  
Resolució que done lloc a permís sense sou o al reconeixement de la situació de serveis especials de la persona a substituir.  
3.1.5. Places de nova creació.  
Resolució del Conseller i certificat d'existència de crèdit.  
En tots els supòsits a què es refereix el punt 3.1, a més de la documentació ressenyada en cada cas, s'hi haurà d'aportar:  
Fotocòpia del títol exigit per a ocupar la plaça.  
Fotocòpia del document A2/2 del contractat.  
Fotocòpia del DNI (anvers i revers).  
Declaració de la situació familiar a l'efecte de l'IRPF, si s'escau.  
Documentació bancària (número de compte corrent o cartilla d'estalvis, entitat financera, adreça i localitat de la sucursal).  
3.2.1. Acumulacions personal de quota i zona i sanitaris locals.  
Resolució de l'autoritat competent.  
3.2.2. Substitucions del personal de quota i zona i substitucions de curta duració del Servei Especial d'Urgències.  
Autorització del Director del centre perquè es faça la substitució.  
B) BAIXES.  
Resolució de l'autoritat competent donant la baixa en el servei i indicant-hi la data de l'efecte d'aquesta.  
Fotocòpia model A2/2 de baixa en el règim general de la Seguretat Social, si s'escau. Aquest document haurà d'aportar-s'hi, també, quan es tracte de permisos no retribuïts.  
C) VARIACIONS  
Resolució de l'autoritat competent reconeixent el dret o la pèrdua d'aquest, l?efecte econòmic del qual s'ha d'incloure en la nòmina.  
Model P-1 de la Seguretat Social, quan es tractarà de prestació d'ajuda familiar, el pagament delegat de la qual l?ha d'efectuar el Servei Valencià de Salut.  
Article deu  
Els comunicats d'altes, baixes i variacions produïdes en el personal eventual, nomenat amb motiu de substitucions d'ILT, s'hauran de presentar en la Intervenció Delegada del SVS abans de les 15 hores del dia 5 o immediat hàbil anterior del mes següent a aquell en què s'ha produït la incidència.  
La Intervenció efectuarà la fiscalització dels comunicats i dels seus documents justificatius fins al dia 9 de cada mes.  
El Centre de Procés de Dades del SVS confeccionarà la nòmina fins al dia 14 de cada mes.  
Article onze  
El lliurament del documents comptables en fase "K" i el càrrec, en les distintes aplicacions pressupostàries, dels imports de les nòmines confeccionades mecanitzadament, corresponents als centres de despesa, es realitzarà en la Intervenció Delegada dels serveis centrals del Servei Valencià de Salut.  
De l'import d'aquests càrrecs es trametrà la informació oportuna als centres de despesa perquè en prenguen coneixement.  
D'igual forma s'actuarà en relació amb la quota d'empresa que, en relació amb el personal al seu servei, ha de pagar a la Seguretat Social cada Centre de Despesa.  
Article dotze  
A partir del dia 1 d'abril de 1990 i en el termini reglamentàriament establert, es donarà d'alta en els números d'empresa de la Seguretat Social assignats al Servei Valencià de Salut, tot el personal al seu servei.  
Els números son els següents:  
Alacant 03/131.294/37 Personal subjecte a atur  
 03/131.293/36 Personal no subjecte a atur  
Castelló 12/47.965/80 Personal subjecte a atur  
 12/47.966/81 Personal no subjecte a atur  
Valéncia 46/207.701/05 Personal subjecte a atur  
 46/207.700/04 Personal no subjecte a atur  
Article tretze  
Totes les modificacions d'alta, baixa o variació de dades que s'haja d'efectuar davant la Tresoreria Territorial de la Seguretat Social, com a conseqüència de relacions laborals produïdes abans de l'1 d'abril de 1990, es realitzaran en els números d'inscripció d'empresa vigents en cada centre de despesa fins al dia 31 de març de 1990.  
DISPOSICIONS TRANSITORIES  
Primera  
Fins que es produesca la mecanització de la nòmina pel Centre de Procés de Dades del SVS, els centres de gestió mantindran el mateix règim de confecció de nòmines utilitzat fins ara.  
Segona  
Els centres de gestió a què es refereix la disposició anterior mantindran el seu personal en els mateixos números patronals de la Seguretat Social fins que la Direcció General del Tresor i Patrimoni n'ordene la modificació en els termes establerts en l'article 12 d'aquesta Ordre.  
València, 21 de març de 1990  
El Conseller d'Economia i Hisenda,   
ANTONI BIRLANGA CASANOVA   
El Conseller de Sanitat i Consum,  
JOAQUIN COLOMER SALA


Còpia Permalink ELI